‘একবারও মুখ্যমন্ত্রীর নাম করলেন না মোদি’, প্রধানমন্ত্রীকে নিশানা তৃণমূলের

কলকাতা: মোদির দমদমের সভার পর তৃণমূলের তরফে সাংবাদিক বৈঠক করেন কুণাল ঘোষ ও শশী পাঁজা। শুক্রবার বিকেলে বঙ্গসফরে এসে অরেঞ্জ লাইনে নিউ গড়িয়া থেকে বিমানবন্দর, গ্রিন লাইনে সেক্টর ফাইভ থেকে হাওড়া ময়দান এবং ইয়েলো লাইনে নোয়াপাড়া থেকে বারাসত রুটের উদ্বোধন করেন প্রধানমন্ত্রী।

এদিন একবারও মুখ্যমন্ত্রী মমতা বন্দ্যোপাধ্যায়ের নাম করেননি প্রধানমন্ত্রী। তা নিয়ে প্রধানমন্ত্রীকে নিশানা করল তৃণমূল। তৃণমূলের অন্যতম রাজ্য সম্পাদক কুনাল ঘোষ “যে প্রকল্পগুলির উদ্বোধন করলেন সেগুলি রেলমন্ত্রী থাকাকালীন মমতা বন্দ্যোপাধ্যায় ভেবেছেন। মেট্রো রেলের সম্প্রসারণের স্বপ্ন যিনি দেখেছেন, যিনি টাকা বরাদ্দ করেছেন, সেই মমতার নাম অন্তত একবার উল্লেখ করা তো উচিত ছিল। বাংলার ঘরের মেয়ে। ভোটের আগে নিজের উদ্বোধনী ফলকে নাম লেখাতে এসেছেন। বাংলার জন্য যিনি এত বড় কর্মযজ্ঞ করেছেন, তা নামটা তো একবার অন্তত কৃতজ্ঞতাস্বরূপ নেওয়া উচিত ছিল।”

আরও পড়ুন: নতুন মেট্রো রুটের কত ভাড়া? দেখে নিন

তৃণমূলের দাবি, ভোটের আগে স্রেফ নির্বাচনী ফায়দা তুলতে ঢাকঢোল পিটিয়ে এই তিন মেট্রো রুটের উদ্বোধন করলেন মোদি।